CELEX: 22009D0148
Language: et
Date: 2009-12-04 00:00:00
Title: EMP Ühiskomitee otsus nr 148/2009, 4. detsember 2009 , millega muudetakse Euroopa Majanduspiirkonna lepingu XX lisa (keskkond)

11.3.2010   
            
            
               ET
            
            
               Euroopa Liidu Teataja
            
            
               L 62/47
            
         EMP ÜHISKOMITEE OTSUS
   nr 148/2009,
   4. detsember 2009,
   millega muudetakse Euroopa Majanduspiirkonna lepingu XX lisa (keskkond)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XX lisa on muudetud EMP Ühiskomitee 25. septembri 2009. aasta otsusega nr 101/2009 (1).
            
         
               (2)
            
            
               Lepingusse tuleb inkorporeerida komisjoni 17. detsembri 2008. aasta otsus 2009/73/EÜ, millega muudetakse otsust 2007/589/EÜ seoses dilämmastikoksiidi heite seire ja aruandluse suuniste lisamisega (2).
            
         
               (3)
            
            
               Lepingusse tuleb inkorporeerida komisjoni 16. aprilli 2009. aasta otsus 2009/339/EÜ, millega muudetakse otsust 2007/589/EÜ seoses lennutegevuse heidet ja tonnkilomeetriandmeid käsitlevate seire ja aruandluse suuniste lisamisega (3).
            
         
               (4)
            
            
               Õhusõiduki käitajate poolt EFTA riikide pädevatele ametiasutustele esitatud ja vastavalt otsuses 2009/339/EÜ sätestatud nõuetele kõnealuste ametiasutuste poolt heaks kiidetud seirekavad loetakse heakskiidetuks vastavalt otsuse 2009/339/EÜ XIV lisa 6. jao ja XV lisa 3. jao sätetele ning neid tunnustatakse ELi heitkogustega kauplemise süsteemi rakendamisel lennutegevuse suhtes.
            
         
               (5)
            
            
               Otsuse 2009/339/EÜ lepingusse inkorporeerimine enne direktiivi 2008/101/EÜ inkorporeerimist ei piira sarnaseid inkorporeerimisi tulevikus ega direktiivi 2008/101/EÜ kohandamist käsitlevaid läbirääkimisi,
            
         ON TEINUD JÄRGMISE OTSUSE:
   Artikkel 1
   Lepingu XX lisa punktile 21am (komisjoni otsus 2007/589/EÜ) lisatakse:
   „ , muudetud järgmiste õigusaktidega:
   
               —
            
            
               
                  32009 D 0073: komisjoni otsus 2009/73/EÜ, 17. detsember 2008 (ELT L 24, 28.1.2009, lk 18),
            
         
               —
            
            
               
                  32009 D 0339: komisjoni otsus 2009/339/EÜ, 16. aprill 2009 (ELT L 103, 23.4.2009, lk 10).”
            
         Artikkel 2
   Otsuste 2009/73/EÜ ja 2009/339/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 5. detsembril 2009 või järgmisel päeval pärast seda, kui EMP Ühiskomitee saab viimase teate vastavalt lepingu artikli 103 lõikele 1, (4) olenevalt sellest, kumb neist kuupäevadest on hilisem.
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 4. detsember 2009
      
         
            EMP Ühiskomitee nimel
         
         
            eesistuja
         
         Oda Helen SLETNES
      
   
   
      (1)  ELT L 304, 19.11.2009, lk 18.
   
      (2)  ELT L 24, 28.1.2009, lk 18.
   
      (3)  ELT L 103, 23.4.2009, lk 10.
   
      (4)  Põhiseadusest tulenevaid nõudeid ei ole nimetatud.